**ადამიანური კაპიტალისმიზნების (Human Capital Program)**

**2024 წლის 12 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.
* საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდესქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შესრულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DRG (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

**ცხრილი N1 - ადამიანური კაპიტალის მიზნების შესრულება**

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2024 წლის მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები: N1.5.1 (სოციალური);N1.5.2 (სოციალური); | ადამიანური კაპიტალის პროგრამის N1.5.1 და N1.5.2 მიზნების ფარგლებში განხორციელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით.ადამიანური კაპიტალის პროგრამის N1.5.2 მიზნის ფარგლებში გაგრძელდა მუშაობა სოციალურად დაუცველი ოჯახების მონაცემთა ერთიან ბაზაში განაცხადის ელექტრონული ვერსიის შექმნაზე. დასრულდა სპეციალური ფორმის დოკუმენტის - „ოჯახის დეკლარაციის“ სომხურ და აზერბაიჯანულ ენებზე თარგმნა, რათა ეთნიკური უმცირესობებისთვის გასაგებ ენაზე მოხდეს ოჯახების სოციალურ-ეკონომიკური მდგომარეობის შეფასების პროცესის წარმართვა. | მიმდინარეობს მუშაობა 1.5.2-ის შესრულების მიზნით | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - სოციალური მომსახურების სააგენტო |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზანი N1.6 (სოციალური დაცვა) | სამინისტროს ინფორმაციული ტექნოლოგიების სააგენტოს (ITA) ინფორმაციით, ე.წ. „ვირტუალური ქულის დათვლასთან დაკავშირებით სამუშაოები ჩატარდა ორ ეტაპად. **პირველ ეტაპზე** მონაცემთაბაზაში შეიქმნა ახალი ცხრილები, რომელშიც ხდება ოჯახის დეკლარაციების კოპირება პერიოდულად, რათა მოხდეს ვირტუალური ქულის დათვლა. ბაზაში პროცედურის გაშვება ხდება მანუალურად;ამ დროს ხდება აგრეთვე ოჯახის შემადგენლობაში შემავალი პირების: * ასაკის გადათვლა;
* შემოწმება გარდაცვალებაზე;
* შემოწმება 3 თვეზე მეტი პერიოდით საზღვრიდან გასვლა.

მეორე ეტაპისთვის შეიქმნა სპეციალური აპლიკაცია, რომელიც ასევე ეშვება მანუალურად და რომელიც ანახლებს ოჯახის დეკლარაციის მონაცემებს სხვადასხვა ადმინისტრაციული ორგანოებიდან თუ კერძო სამართლის იურიდიული პირებისგან სერვისებით მიღებული ინფორმაციით, კერძოდ:* ელექტროენერგია;
* ბუნებრივი აირი;
* სატრანსპორტო საშუალებები;
* შემოსავლები;
* სახელმწიფო გასაცემლები, სადაც გათვალისწინებულია ქულის დათვლის ფორმულაში იმ პერიოდის პარამეტრები;
* საარსებო შემწეობის თანხები.

 **მე-2 ეტაპზე** ხდება სარეიტინგო ქულის გადათვლა. მთლიან მონაცემთა ბაზაში არსებულ შინამეურნეობებზე სარეიტინგო ქულა ზემოაღნიშნული პრინციპებით დათვლილია ორჯერ, ტექნიკური ხარვეზები გასწორებულია, მიმდინარეობს მონაცემების ტესტირება.  | მიმდინარეობს მუშაობა 1.6-ის შესრულების მიზნით | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა (27 01 08) | ადამიანური კაპიტალის მიზანი N2.4 (დასაქმება) | ***DLR 2.4-ის ფარგლებში,*** მსოფლიო ბანკის ინფორმაციის თანახმად, მათ მიერ დაქირავებული, ადგილობრივი ექსპერტი აგრძელებს ქართულ ელექტრონულ პლატფორმებზე გამოქვეყნებული ვაკანსიების ანალიზს, რათა იდენტიფიცირდეს ქართულ რეალობაში პროფესიების და უნარების ურთიერთკავშირი. პარალელურად სააგენტოს აქტიური კომუნიკაცია აქვს ETF-თან, ESCO-ს ადაპტაციასთან დაკავშირებულ საკითხებთან დაკავშირებით. სააგენტომ დისტანციურად მიიღო მონაწილეობა მათ მიერ ორგანიზებულ ღონისძიებაზე: „ESCO 1.2 Global Language for Skills“, სადაც მონაწილე ქვეყნებმა გააზიარეს ESCO კლასიფიკატორის თარგმნასთან და ადაპტირებასთან დაკავშირებული გამოცდილება, ასევე დასაქმების საჯარო სამსახურების მიერ ESCO-ს გამოყენების პრაქტიკები. შეხვედრაზე, ETF-ის წარმომადგენელმა მონაწილეებს გააცნო Big Data for labour market intelligence“ მონაცემების პლატფორმა Global Solutions Workbench (lightcast.io), სადაც წარმოდგენილია სხვადასხვა ქვეყნის, მათ შორის საქართველოს,დასაქმების ელექტრონულ პლატფორმებზე გამოქვეყნებული ვაკანსიების ანალიზი, მონაცემები დამუშავებულია ESCO-ს კლასიფიკატორის მიხედვით. აღნიშნული ვებგვერდი, ასევე დაეხმარება სააგენტოს პროფესიების და უნარების კავშირების პოვნაში და მათი ESCO-ს კლასიფიკატორის მიხედვით გაანალიზებაში. გრძელდება ETF-თან მუშაობა საიტზე გამოქვეყნებული და ასევე დაუმუშავებელი მონაცემების გამოყენებასთან დაკავშირებით.უნარების ტაქსონომიისა და მოთხოვნადი უნარების პროგნოზირების მიმართულებით ქვეყნაში არსებული გამოცდილების და მიმდინარე პროცესების იდენტიფიცირების მიზნით, დასაქმების ხელშეწყობის სახელმწიფო სააგენტომ შეხვედრები გამართა საქართველოს ეკონომიკისა და მდგრადი განვითარების სამინისტროსა და პროფესიული უნარების სააგენტოსთან.შეხვედრების შედეგად გამოიკვეთა შემდეგი:* საქართველოს ეკონომიკისა და მდგრადი განვითარების სამინისტრო ახორციელებს უნარების პროგნოზირებას რაოდენობრივი (მათემატიკური მოდელის) მეთოდის საფუძველზე, თუმცა კვლევის შედეგების ვალიდაციისთვის დიდ გამოწვევას წარმოადგენს ქვეყანაში ისტორიული მონაცემების (მწკრივების) არ არსებობა;
* პროფესიული უნარების სააგენტო გარკვეული პროფესიებთან მიმართებით ამზადებს უნარების ტაქსონომიას, თუმცა არა ყველა პროფესიისთვის.

შესაბამისად, სააგენტო აგრძელებს მუშაობას ეროვნული უნარების ტაქსონომიისა და მოთხოვნადი უნარების პროგნოზირების თვისებრივი მეთოდოლოგიის შემუშავების კუთხით. ამ მიზნით სააგენტო აქტიურად სწავლობს პარტნიორი და მეზობელი ქვეყნების, მათ შორის ევროკავშირის წევრი ქვეყნების გამოცდილებას, როგორიცაა პოლონეთი და ესტონეთი:* 18 ივლისს, პოლონეთის დასაქმების სააგენტოსთან გაიმართა შეხვედრა პროფესიული ბარომეტრის მეთოდოლოგიასთან დაკავშირებით, რომელიც წარმოადგენს პროფესიების მოკლევადიანი (ერთწლიანი) პროგნოზირების მეთოდოლოგიას; განიხილეს როგორ მუშაობს მეთოდოლოგია, რა მახასიათებლები აქვს და როგორია კვლევის პროცესი.
* 16 სექტემბერს, სააგენტოს წარმომადგენელი დაესწრო ETF-ის მიერ ორგანიზებულ ღონისძიებას, ესტონეთის უნარების პროგნოზირების თვისებრივ მეთოდოლოგიასთან - OSKA-სთან დაკავშირებით, სადაც წარმოადგინეს დეტალური ინფორმაცია კვლევის სტრუქტურასა და მის შედეგებთან დაკავშირებით.
 | გრძელდება მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური); N3.3.1  (დასაქმება) | მსოფლიო ბანკის მხარდაჭერით დაქირავებული უცხოელი ექსპერტის დახმარებით სააგენტოს მიერ ხორციელდება სისტემის მშენებლობის პროცესის შეფასება და ვალიდაცია. საანგარიშო პერიოდში შეიქმნა სამუშაოს მაძიებლისა და დამსაქმებლის მოდულები; შემუშავდა სამუშაოს მაძიებლების და დამსაქმებლის ავტომატურად დაკავშირების ფუნქციონალის ლოგიკა/მოთხოვნები. მომზადდა შრომის ბაზრის მართვის საინფორმაციო სისტემის პირველი ეტაპის დანერგვის გეგმა. გრძელდება მუშაობა სამოქმედო გეგმით გათვალისწინებულ სხვა მოდულებზე. | გრძელდება მუშაობა | სსიპ - ინფორმაციული ტექნოლოგიების სააგენტოსსიპ - დასაქმების ხელშეწყობის სახელმწიფო სააგენტო; |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)ჯანმრთელობის დაცვის პროგრამების მართვა (27 01 09)ინფორმაციული ტექნოლოგიების სისტემების განვითარება და მართვა (27 01 10)მოსახლეობის ჯანმრთელობის დაცვა (27 03)სამედიცინო დაწესებულებათა რეაბილიტაცია და აღჭურვა (27 04 01) | ადამიანური კაპიტალის მიზნები N1.2.1 (ჯანდაცვა);N1.2.2 (ჯანდაცვა);N1.3 (ჯანდაცვა); N1.4 (ჯანდაცვა); N2.2 (ჯანდაცვა)N2.3 (ჯანდაცვა)N4.2 (ჯანდაცვა); N4.3 (ჯანდაცვა); | ***ადამიანური კაპიტალის პროგრამის მიზნები N1.2.1 დაN1.2.2*** (რომელიც გულისხმობს დიაგნოზთან შეჭიდული ჯგუფების (DRG) დაფინანსების მოდელის ფუნქციონირებას), 2023 წლიდან სრულად ამოქმედდა სამედიცინო სერვისების ანაზღაურების ახალი მექანიზმი დიაგნოზთან შეჭიდული ჯგუფების მეთოდოლოგიის შესაბამისად, 26 ძირითადი დიაგნოსტიკური კატეგორიისთვის (MDC). DRG შემთხვევების ანალიზის შედეგების მიხედვით საანგარიშგებო პერიოდში განხორციელდა ზოგიერთი DRG-ს ღირებულებათა წონების ცვლილება. 2024 წლის სექტემბერში შეიცვალა ხანგრძლივი სამედიცინო მომსახურების გაწევის ანაზღაურების წესი. პირველ 60 დღეში გაწეული მომსახურება ფინანსდება დიაგნოზთან შეჭიდული ჯგუფების დაფინანსების (DRG) მეთოდით, ხოლო შემდეგ - სტაციონარში ხანგრძლივი დროთ დაყოვნების / ქრონიკული მოვლის ტარიფის შესაბამისად. გამონაკლისს წარმოადგენს DRG087 - ფილტვების შეშუპება და სუნთქვის უკმარისობა, 2024 წლის 16 სექტემბრის მინისტის ბრძანების შესაბამისად ფინანსდება შემდეგი წესით: ჰოსპიტალიზაციიდან პირველ 25 დღეში გაწეული სამედიცინო მომსახურება ფინანსდება დიაგნოზთან შეჭიდული ჯგუფების (DRG) მექანიზმით, ხოლო 26-ე დღიდან 65-ე დღის ჩათვლით ინტენსიური მოვლა დამატებით ანაზღაურდება საწოლ-დღის რეგრესული ტარიფით. 2024 წლის 16 სექტემბრიდან 31 დეკემბერის ჩათვლით სულ ჯანმრთელობის ეროვნული სააგენტოს მონაცემთა ელექტრონულ ბაზაში დაფიქსირდა 087 DRG კოდი 25 დღეზე მეტი დაყოვნებით 186 შემთხვევა. მიმდინარეობს მუშობა გულის თანდაყოლილი (გთმ) მანკის ტარიფების გადახედვაზე. გთმ ინტერნვენციების და ქირურგიული ჩარევების ანაზღაურება ხორცილდება ხელოვნური კოდების მიხედვით. სამართლიანი ტარიფის განსაზღვრის მიზნით გაიმართა სამუშაო შეხვედრა სამედიცინო სექტორის იმ წარმომადგენლებთან, რომელბიც ახორციელებენ აღნიშნული მოსმახურების მიწოდებას: შეგროვდა ყველა საჭირო ინფორმაცია/მონაცემი, როგორც სამინისტროს ელექტრონული ბაზებიდან, აგრეთვე სამედიცინო დაწესებულებებიდან. ***ადამიანური კაპიტალის პროგრამის N1.3*** (მიმწოდებლებთან მართული შესვლის შეთანხმების დანერგვა) პირველი სამიზნე მაჩვენებლის ფარგლებში, 2023 წელს F. Hoffmann-La Roche-სა და Novartis-თან გაფორმდა ხელშეკრულებები. სულ მართული შესვლის შეთანხმების მექანიზმებით შესყიდულია 4 დასახელების მედიკამენტი (შესყიდულის 100%), რომლებიც ხელმისაწვდომია 2024 წლის I კვარტლიდან.„წამლისა და ფარმაცევტული საქმიანობის შესახებ“ საქართველოს კანონის მე-3 მუხლის 1​1 პუნქტის, 1​2 პუნქტისა და 38-ე მუხლის შესაბამისად, დამტკიცდა „ფარმაცევტული პროდუქტის ფასის სახელმწიფო რეგულირების მეთოდოლოგია, წესი და პირობები და ფარმაცევტული პროდუქტის მართული შესვლის შეთანხმებით შესყიდვის წესი (N294, 10.09.2024), რომლის თანახმად, პატენტით დაცული ძვირადღირებული ორიგინალური ფარმაცევტული პროდუქტებისთვის, სადაც გარე რეფერენტული ფასწარმოქმნის მეთოდოლოგია არარელევანტურია, სახელმწიფო იყენებს პროდუქტის ბაზარზე მართული შესვლის შეთანხმების (Managed Entry Agreement, MEA) მექანიზმს.აღნიშნული განსაზღვრავს მართული შესვლის შეთანხმებას, როგორც ინოვაციური ორიგინალური ფარმაცევტული პროდუქტის ხელმისაწვდომობის უზრუნველყოფის მექანიზმს და სახელმწიფოს მიერ ფარმაცევტული პროდუქტის მწარმოებელთან ან სავაჭრო ლიცენზიის მფლობელთან პირდაპირი მოლაპარაკების გზით, სპეციალური პირობებით შესყიდვის (დაფარვის/ანაზღაურების) ფორმას, რომელიც ითვალისწინებს ინოვაციური მედიკამენტების ეფექტიანობასთან, დანერგვასთან დაკავშირებული რისკების შემცირებას, კლინიკური შედეგების გაუმჯობესებასდა/ან ბიუჯეტზე გავლენის შეზღუდვას.„ფარმაცევტული პროდუქტის ფასის სახელმწიფო რეგულირების მეთოდოლოგიის, წესისა და პირობების და ფარმაცევტული პროდუქტის მართული შესვლის შეთანხმებით შესყიდვის წესის დამტკიცების შესახებ“ საქართველოს მთავრობის 2022 წლის 26 დეკემბრის №593 დადგენილებითგანსაზღვრული შერჩევის კრიტერიუმების შესაბამისად, განისაზღვრა MEA-ს ფარგლებში შესასყიდი ინოვაციური მედიკამენტების ნუსხა რომელიც 4 ფარმაცევტული კომპანიის 19 მოლეკულისაგან (INN) შედგება.აღნიშნულ ნუსხაში გათვალისწინებულია აქონდროპლაზიის სამკურნალო მედიკამენტი (VOXZOGO, Inn:Vosoritide), რომლის სახელმწიფო პროგრამის (ე.წ. ვერტიკალური პროგრამები) ფარგლებში შესყიდვა და ბენეფიციარებისთვის მიწოდება 2022 წლის ნოემბრიდან ხორციელდება. 2024 წლის ნოემბერში, კომპანიასთან გამართული მოლაპარაკების შედეგად მიღწეულ იქნა შეთანხმება ინოვაციური ფარმაცევტული პროდუქტის (VOXZOGO, Inn:Vosoritide) ფასდაკლებულ ფასად შესყიდვაზე, ორწლიანი მართული შესვლის შეთანხმების ფარგლებში. ხელშეკრულება გაფორმდება სამართლებრივი პროცედურების დასრულებისთანავე, 2025 წლის დასაწყისში, სახელმწიფო პროგრამის ფარგლებში მედიკამენტის უწყვეტი უზრუნველყოფის მიზნით. ***ადამიანური კაპიტალის პროგრამის N1.4 მიზნის*** (რეფერენტული ფასების ამოქმედება, შესრულდა 2023 წელს) ფარგლებში შეიქმნა ფარმაცევტული პროდუქტების სახელმწიფო ფასების რეგულირების უწყებათაშორისი კომიტეტი, სხვადასხვა სამინისტროების და სამედიცინო უნივერსიტეტების წარმომადგენლების, დარგის ექსპერტების ჩართულობით. უზრუნველყოფილია არაკომერციული დასახელების (INN)-ის ქვეშ საცნობარო ფასების გამოქვეყნება კატალოგის სახით 2023 წლის 15 იანვრიდან სპეციალურ ბმულზე - [referenceprice.moh.gov.ge](file:///C%3A%5CUsers%5Ckgoginashvili%5CDesktop%5CHCP%5C2024%5C2024%20IV%5C%E1%83%9A%E1%83%94%E1%83%9A%E1%83%90%5Creferenceprice.moh.gov.ge). 2024 წლის ოქტემბრის მდგომარეობით, საცნობარო ფასების კატალოგი აერთიანებს ფასებს 7091 სამკურნალწამლო საშუალებას 297 INN-ის ქვეშ. (დაზუსტდა 11 ფარმაცევტული პროდუქტის რეფერენტული ფასი). წინა კვარტალთან შედარებით, რეფერენტული ფასების ჩამონათვალს მოაკლდა რიბავირინის მოლეკულაში შემავალი 10 მედიკამენტი (GeoNDC), ვინაიდან რიბავირინის წარმოება და დისტრიბუცია უკიდურესად შემცირებულია მსოფლიოში, დადგენილი რეფერენტული ფასების პირობებში ტენდერში მონაწილე კომპანიები ვერ ახერხებდნენ მედიკამენტის მოწოდებას. რიბავირინი არ წარმოადგენს სააფთიაქო ქსელში სარეალიზაციო მედიკამენტს, ის საქართველოს მოსახლეობას მიეწოდება მხოლოდ სახელმწიფო პროგრამის ფარგლებში, რომელსაც სსიპ - ჯანმრთელობის ეროვნული სააგენტო უზრუნველყოფს სახელმწიფო შესყიდვის (ტენდერი) გზით.საქართველოს მთავრობის 2022 წლის 26 დეკემბრის №593 დადგენილებით დამტკიცებული ფარმაცევტული პროდუქტის ფასის სახელმწიფო რეგულირების მეთოდოლოგიის, წესისა და პირობების მე-10 მუხლის 1-ლი პუნქტის თანახმად, სამინისტროს სტრატეგიული განვითარებისა და ანალიტიკის დეპარტამენტის, ფარმაცევტული პროდუქტის ფასის სახელმწიფო რეგულირების სამმართველომ მოახდინა უკვე გამოქვეყნებული 7091 ფარმაცევტული პროდუქტის საბითუმო და საცალო რეფერენტული ფასების ხელახალი გადათვლა (გეგმური გადახედვა ხორციელდება წელიწადში ერთხელ). პროცესი მოიცავდა ხელახალ კალკულაციას რეფერენტული ქვეყნების ბაზების განახლების შესაბამისად და ქვეყანაში ახალი დარეგისტრირებული მედიკამენტების დამუშავებას (იმავე აქტიურ ნივთიერებებში რაზეც უკვე გავრცელებულია რეფერენტული ფასები. დადგენილებით განსაზღვრული პირობა შესრულებულია, ფარმაცევტული პროდუქტის რეფერენტული ფასების განახლებული კატალოგი მზად არის გამოსაქვეყნებლად.***ადამიანური კაპიტალის პროგრამის მიზანი N2.2*** (ამბულატორიულ დონეზე სამართავი კლინიკური მდგომარეობებისთვის გზამკვლევები – clinical care pathways) შესრულებლია. დამტკიცებულია ჰიპერტენზიის, დიაბეტისა და გულის უკმარისობის, ფილტვის ქრონიკული ობსტრუქციული დაავადებების, ბრონქული ასთმის, ფსიქიკური ჯანმრთელობის მართვის 19 კლინიკური გზამკვლევი, მათ შორის, 2024 წლის 6 თვეში დამტკიცდა კლინიკური გზამკვლევები: 1. ფსიქოაქტიური ნივთიერებებით განპირობებული ფსიქიკური და ქცევითი აშლილობების გამოვლენა, შეფასება და მართვა პირველად ჯანდაცვაში - დაავადების მართვის კლინიკური გზამკვლევის დამტკიცების თაობაზე (მინისტრის 2024 წლის 7 თებერვლის N MOH 3 24 00000034 ბრძანება)
2. „ბიპოლარული აშლილობების მართვა“ (მინისტრის 2024 წლის 13 თებერვლის N MOH 7 24 00000038 ბრძანება);
3. ,,პირველად და სპეციალიზებულ ჯანდაცვის სერვისებში დეპრესიული აშლილობების მართვა" (მინისტრის 2024 წლის 13 თებერვლის N MOH 7 24 00000038 ბრძანება);
4. ,,ფსიქოზი და შიზოფრენია მოზრდილებში” (მინისტრის 2024 წლის 13 თებერვლის N MOH 7 24 00000038 ბრძანება);
5. „დემენცია“ (მინისტრის 2024 წლის 13 თებერვლის N MOH 7 24 00000038 ბრძანება)
6. „გულ-სისხლძარღვთა დაავადებების (გსდ) რისკის შეფასება და მართვა“ - კლინიკური მდგომარეობის მართვის სახელმწიფო სტანდარტი (პროტოკოლი) და „გულსისხლძარღვთა დაავადებების (გსდ) რისკის შეფასება და მართვა“ - დაავადებათა მართვის კლინიკური გზამკვლევი (მინისტრის 2024 წლის 6 მარტის N MOH MOH 0 24 00000077ბრძანება).

ივლისი-სექტემბრის პერიოდში მომზადდა 3 კლინიკური გზამკვლევი და ამჟამად მიმდინარეობს მათი დამტკიცების პროცედურები:* ბიპოლარული აშლილობის მართვა მოზარდებში პირველადი ჯანდაცვის დონეზე;
* მოზარდების უნიპოლარული დეპრესიის მართვა პირველად ჯანდაცვაში;
* ზრდასრულებში გენერალიზებული შფოთვითი აშლილობის მართვა პირველადი ჯანდაცვის დონეზე.

2024 წლის მე-4 კვარტალში მომზადდა დამატებით 3 კლინიკური გზამკვლევი და ამჟამად მიმდინარეობს მათი დაინტერესებულ მხარეებთან შეთანხმების პროცედურები:* განვითარების შეფერხების და ამ მხრივ რისკის მქონე 6 წლამდე ასაკის ბავშვების გამოვლენა, შეფასება და რეფერალი;
* პოსტნატალური უნიპოლარული დიდი დეპრესიის მართვა პირველად ჯანდაცვაში;
* ზრდასრულებში კვებითი დარღვევების მართვა პირველადი ჯანდაცვის დონეზე.

***ადამიანური კაპიტალის პროგრამის N2.3 მიზნის*** (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, ჯანმრთელობის მსოფლიო ორგანიზაციის ტექნიკური მხარდაჭერით მომზადდა ჯანდაცვის სისტემის რეფორმების გზამკვლევი, რომელმაც გაიარა საჯარო კონსულტაციების ეტაპი და პროფესიული ასოციაციებისაგან და ექსპერტებისაგან მიღებული წინადადებები და რეკომენდაციები აისახა აღნიშნულ გზამკვლევში. გზამკვლევით განსაზღვრული ღონისძიებების დანერგვისთვის, 2023 წლის დეკემბერში ცვლილება შევიდა საყოველთაო ჯანდაცვის პროგრამაში. 2024 წლის 1 მარტიდან, (ქ.თბილისის, ქ.ბათუმის და ქ.ქუთაისის თვითმმართველი ქალაქებთან ერთად, გეგმური ამბულატორიის კომპონენტში კაპიტაციური მეთოდით დაფინანსების მიმღებია დაწესებულება, რომელსაც, 2024 წლის 29 თებერვლის მდგომარეობით, რეგისტრირებული ჰყავს 2,500 და მეტი ბენეფიციარი (ძირითადი კონტინგენტი), უზრუნველყოფს პროგრამის გეგმური ამბულატორიული მომსახურების კომპონენტით გათვალისწინებულ კლინიკო-ლაბორატორიულ კვლევებს ადგილზე და/ან ახორციელებს ბიოლოგიური მასალის ნიმუშების აღებას/ჩაბარებას და სხვა სათანადო დაწესებულებაში ტრანსპორტირებას, ასევე პასუხების უკან დაბრუნებას. გამონაკლისს წარმოადგენს მუნიციპალიტეტში სერვისის ერთადერთი მიმწოდებლები; იძულებით გადაადგილებულ პირთა სამედიცინო ცენტრები; სამედიცინო სერვისებზე ხელმისაწვდომობის (მათ შორის გეოგრაფიული) გათვალისწინებით, სამედიცინო დაწესებულებები, რომელთა ჩამონათვალი განისაზღვრება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის სამართლებრივი აქტით.ზუგდიდის მუნიციპალიტეტის და ბათუმის შემოგარენში სოფლად მცხოვრები მოსახლეობა სპეციალისტთა კონსულტაციასა და კლინიკურ-დიაგნოსტიკურ კვლევებს მიიღებენ შპს „ბათუმის რესპუბლიკურ კლინიკურსაავადმყოფოსა“ და შპს „რუხის რესპუბლიკური საავადმყოფოში“.ჯანმრთელობის მსოფლიო ორგანიზაციის ტექნიკური დახმარებით მიმდინარეობს ასაკზე დამოკიდებული კაპიტაციის ტარიფის გადათვლა შედეგზე დაფუძნებული ანაზღაურების მეთოდის დანერგვისთვის ინდიკატორების ნაკრების შერჩევა და მათ პასპორტების მომზადება.ჯანმოს საქართველოს ოფისის, სამინისტროსა და ჰოლდინგის მხარდაჭერით, 2024 წლის 15 მაისიდან 31 დეკემბერის ჩათვლით აჭარაში ჩატარდა პილოტი განახლებული ეროვნული პროტოკოლების/კლინიკური გზამკვლევების და არაგადამდები დაავადებების მართვის ხარისხის მონიტორინგის სისტემის დანერგვის ხელშეწყობის კუთხით.შერჩეულ საპილოტე 20 სოფლის ამბულატორიაში დაინერგა პჯდ განახლებული პაკეტი და ხარისხის გაუმჯობესების კლინიკური აუდიტი და კლინიკური გზამკვლევები.სამედიცინო პერსონალის შესაძლებლობების გაძლიერების მიზნით ჩატარდა სამედიცინო პერსონალის ტრეინინგი.ბათუმის რესპუბლიკური საავადმყოფოს კლინიკურ მენეჯმენტსა და IT სამსახურთან რეგულარული კომუნიკაციის საფუძველზე, სოფლის ექიმებსა და სპეციალისტებს შორის ინფორმაციის მიმოცვლის მოდელის ტესტირებისა და დანერგვის მიზნით, შემუშავდა და ორივე მხარეს გაუზიარდა ინფორმაციის მიმოცვლის სისტემა, რომელიც ეფუძნება Google Drive-ის პლატფორმას***ადამიანური კაპიტალის პროგრამის მიზანი 4.2*** (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა და პჯდ დაწესებულებების 80%-ის ჩართვა EHR სისტემაში) წარმატებით მიმდინარეობს. გრძელდება პირველადი ჯანდაცვის სერვისების მიმწოდებელთა ჩართვა EHR მოდულში. ჩანაწერების ატვირთვა ხდება პირველადი ჯანდაცვის სერვისის მიმწოდებელთა 79%-ის მიერ. მოცემული მდგომარეობით,EHR სისტემაში მონაცემების წარდგენის 26,922,305 შემთხვევა ფიქსირდება, მათ შორის დაფიქსირებულია გეგმიური და გადაუდებელი ამბულატორიული 17,333,781 შემთხვევა. აღსანიშნავია, რომ მოცემული ჩანაწერები წარდგენილია 1,755 ამბულატორიული სერვისის განმხორციელებელი დაწესებულების მიერ, რომლებიც ახორციელებენ პირველადი ჯანდაცვის მომსახურებას, აქედან 336 ერთეულს გააჩნია მხოლოდ პირველადი ჯანდაცვის დაწესებულების სტატუსი, რომელთაგან დაფიქსირებული ჩანაწერების რაოდენობაა 5,854,480.ჩეხეთის კარიტასის ტექნიკური მხარდაჭერით მომზადდა საინფორმაციო სისტემა, რომელიც საშუალებას იძლევა პაციენტის მოძრაობა სისტემაში სრულად იყოს ასახული და უზრუნველყოფილი იყოს შედეგზე დაფუძნებული დაფინანსებისთვის ე.წ. დეშბორდების სისტემა.***ადამიანური კაპიტალის პროგრამის მიზანი 4.3-ის*** (პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა) 2024 წლის I კვარტალი მთლიანად დაეთმო ტელემედიცინის სერვისების მიწოდების მონიტორინგს და მუდმივ გაუმჯობესებას. პირველ კვარტალში დაფიქსირდა 300-მდე ტელეკონსულტაცია, მეორე კვარტალში - 330, მე-3 კვარტალში - 298, ხოლო მე-4 კვარტალში - 288. ჯანმოს საქართველოს ოფისის, სამინისტროსა და ჰოლდინგის მხარდაჭერით, 2024 წლის 15 მაისიდან 31 დეკემბრის ჩათვლით აჭარაში ჩატარდა პილოტი განახლებული ეროვნული პროტოკოლების/კლინიკური გზამკვლევების და არაგადამდები დაავადებების მართვის ხარისხის მონიტორინგის სისტემის დანერგვის ხელშეწყობის კუთხით.შერჩეულ საპილოტე 20 სოფლის ამბულატორიაში დაინერგა პჯდ განახლებული პაკეტი და ხარისხის გაუმჯობის კლინიკური აუდიტი და კლინიკური გზამკვლევები.სამედიცინო პერსონალის შესაძლებლობების გაძლიერების მიზნით ჩატარდა სამედიცინო პერსონალის ტრეინინგი.ბათუმის რესპუბლიკური საავადმყოფოს კლინიკურ მენეჯმენტსა და IT სამსახურთან რეგულარული კომუნიკაციის საფუძველზე, სოფლის ექიმებსა და სპეციალისტებს შორის ინფორმაციის მიმოცვლის მოდელის ტესტირებისა და დანერგვის მიზნით, შემუშავდა და ორივე მხარეს გაუზიარდა ინფორმაციის მიმოცვლის სისტემა, რომელიც ეფუძნება Google Drive-ის პლატფორმას სექტემბერში დასრულდა კიდევ 60 სოფლის ამბულატორიისთვის აღჭურვილობის შესყიდვა. მე-4 კვარტალში განხორციელდა შეძენილი ტელემედიცინის აღჭურვილობის განთავსება და მონტაჟი. 110 პჯდ ამბულატორია აღჭურვილია ტელემედიცინის მოწყობილობებით. პროგრამული უზრუნველყოფის ინსტალაციისთანავე სოფლის ექიმებმა ადგილზე გაიარეს ტრენინგი ციფრულ პლატფორმასა და ციფრულ სამედიცინო მოწყობილობებზე. სოფლის ექიმების მოთხოვნით, მე-4 კვარტალში გაეროს განვითარების პროგრამის (UNDP) და ჯანდაცვის მსოფლიო ორგანიზაციის (WHO) თანამშრომლობით, დაიწყო განმეორებითი ტრენინგების კურიკულუმის შემუშავება, რომლებიც აერთიანებს ტრენინგებს თითოეული ციფრული ხელსაწყოსა და პლატფორმისთვის.  | შესრულებულია ადამიანური კაპიტალის პროგრამის მიზანი 1.2.1; 1.2.2; 1.3; (პირველი სამიზნე მაჩვენებელი); 2.2 | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება); ადამიანური კაპიტალის მიზნები N3.1.2. (დასაქმება); ადამიანური კაპიტალის მიზნები N3.2 (დასაქმება);  | ***პროგრამის მიზანი N3.1.1.-****ის* ფარგლებში გათვალისწინებული გეგმის შესრულების მიზნით, დასაქმების ხელშეწყობის სახელმწიფო სააგენტო აქტიურად აგრძელებს მუშაობას რეგიონულ სერვის-ცენტრების გახსნასთან დაკავშირებით 3 რეგიონში: სამცხე-ჯავახეთი, რაჭა-ლეჩხუმი ქვემო სვანეთი და ქვემო ქართლი. მოძიებულია ახალი საოფისე ფართები, გარემოსდაცვითი და სოციალური აუდიტის მოთხოვნების შესაბამისად. სრულად აღჭურვილია ინფრასტრუქტურული სტანდარტის შესაბამისად, რაჭა-ლეჩხუმის და სამცხე-ჯავახეთის რეგიონული სერვის ცენტრები, სრულად დაკომპლექტებულია ადამიანური რესურსით. აქტიურად მიმდინარეობს სრული დაკომპლექტება დარჩენილ რეგიონებში, რათა დაკმაყოფილდეს საჭირო სპეციალისტების რაოდენობის მინიმალური სტანდარტი. თითოეულ რეგიონს საკუთრებაში ჰყავს ერთი მანქანა.***მიზანი 3.1.2-ის*** ფარგლებში, სოფლად მაცხოვრებლებისთვის, დასაქმების ხელშეწყობის სახელმწიფო სააგენტოს სერვისებსა და პროგრამებზე ხელმისაწვდომობის გაზრდის მიზნით, სააგენტოს მობილური ჯგუფები აგრძელებენ ინტენსიურ შეხვედრებს მუნიციპალიტეტებსა და სოფლებში მცხოვრებ მოსახლეობასთან. მიზნის ფარგლებში, სააგენტო, სოფლად მაცხოვრებელს მომსახურებას აწვდის მობილური ჯგუფების და ასევე მუნიციპალურ დონეზე სააგენტოს წარმომადგენლების მეშვეობით. 2024 წლის 12 თვის განმავლობაში 1,489-მა (მათ შორის 1,039 ქალი) სოფლად მაცხოვრებელმა მიიღო სააგენტოს მომსახურება, მათ შორის:* 515 (მათ შორის 345 ქალი) არის სოფლად მცხოვრები სამუშაოს მაძიებელი, რომელმაც პროაქტიულად მიმართა სააგენტოს წარმომადგენლობას და მომსახურება მიიღო მუნიციპალურ დონეზე შემდეგ მუნიციპალიტეტებში: სამტრედია, ხარაგაული, ჩოხატაური, სიღნაღი, ხელვაჩაური. აღნიშნულ მუნიციპალიტეტებში კონსულტანტები დასაქმებული არიან სრულ განაკვეთზე, სოციალური მომსახურების სააგენტოს ოფისში და სამუშაოს მაძიებლებს აწვდის სააგენტოს მომსახურებების სრულ სპექტრს;
* 974 (მათ შორის 694 ქალი) პირი არის ის სამუშაოს მაძიებელი, რომლებიც ესწრებოდნენ მობილური ჯგუფის შეხვედრებს და მობილური ჯგუფების მეშვეობით მიიღეს ინდივიდუალური და სხვა სახის კონსულტაცია.

საანგარიშო პერიოდში, მობილური ჯგუფების მიერ ჯამში ჩატარებულია 183 შეხვედრა, რომელსაც ესწრებოდა 2,899 სამუშაოს მაძიებელი. ***პროგრამის მიზანი #3.2-ის*** (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში 10,933 მოწყვლად ჯგუფს მიკუთვნებული სამუშაოს მაძიებელი ჩაერთო შრომის ბაზრის აქტიური პოლიტიკის ღონისძიებებში, მათ შორის: ახალგაზრდა - 3,209, ქალი - 8,312, დევნილი - 1,103, შშმპ - 595, სოციალურად დაუცველი - 6,485.სააგენტო აქტიურად მუშაობს მოწყვლად ჯგუფებში, დასაქმების ხელშეწყობის სერვისებსა და პროგრამებზე ცნობადობის გაზრდის მიზნით მართავს შეხვედრებს ახალგაზრდებთან უნივერსიტეტებსა და კოლეჯებში, ასევე აქტიურად თანამშრომლობს შშმ პირებთან მომუშავე არასამთავრობო ორგანიზაციებთან.საანგარიშო პერიოდში, მოწყვლადი ჯგუფის მობილიზების მიზნით, განხორციელდა შემდეგი ღონისძიებები:დუშეთის ახალგაზრდულ ცენტრთან თანამშრომლობით, დუშეთის მუნიციპალიტეტის სოფლების ახალგაზრდებთან გაიმართა საინფორმაციო, გაცნობითი ხასიათის შეხვედრა. ღონისძიების ფარგლებში, უმაღლესი განათლების მიღმა დარჩენილ ახალგაზრდებს ჩაუტარ დათდასაქმებისა და კარიერულ დაგეგმვის კონსულტაცია. ახალგაზრდები გაეცნენ დასაქმებისა და პროფესიული სწავლების მიმართულებით არსებულ შესაძლებლობებს. საინფორმაციო შეხვედრა და მასტერკლასი ჩატარდა ახალგაზრდებთან ქუთაისის სახელმწიფო უნივერსიტეტში, შეხვედრის ფარგლებში ახალგაზრდებს მიეწოდათ ინფორმაცია დასაქმების ხელშეწყობის სახელმწიფო სერვისებისა და პროგრამების შესახებ, გაეწიათ კონსულტაცია დასაქმებასთან დაკავშირებით; გაიმართა კარიერის დაგეგმვის მასტერკლასი. გორის მერიასთან და საზოგადოება ,,ბილიკთან’’ ერთად გაიმართა საინფორმაციო შეხვედრა შშმ პირებისთვის. ღონისძიების მიზანს წარმოადგენდა შშმ პირთა სერვისებისა და პროგრამების პოპულარიზაცია, გორის რეგიონში შშმ პირთა რეგისტრაცია და მათი დასაქმების პროგრამებში ჩართვა. ასვე, სხვა სახელმწიფო უწყებებისა და არასამთავრობო ორგანიზაციების კოორდინირებული მუშაობა შშმ თემთან დაკავშირებულ საკითხებზე.საინფორმაციო შეხვედრები ჩატარდა სამტრედიაში, მოსწავლე-ახალგაზრდობის სახლში და საზოგადოებრივ კოლეჯ ,,სიო“-ში, სააგენტოს წარმომადგენლებმა მონაწილეებს გააცნეს სააგენტოს პროგრამები და სერვისები; მიაწოდეს ინფორმაცია რეგიონში აქტიური ვაკანსიების შესახებ. სააგენტოს შესახებ ცნობადობის გაზრდის მიზნით, თბილისში, პროფესიულ კოლეჯ ,,იკაროსთან’’ და პროფესიულ კოლეჯ ,,SBA’’-სთან თანამშრომლობის ფარგლებში, შეხვედრა ჩატარდა კურსდამთავრებულებთან და სტუდენტებთან. ადგილზე მათ მიიღეს ინფორმაცია დასაქმების სახელმწიფო სერვისებისა და პროგრამების შესახებ.სამეგრელო ზემო სვანეთის რეგიონში, შპს „საზოგადოებრივი კოლეჯი ზუგდიდის აკადემიაში“, შპს „ცხუმ ეგრისის კოლეჯში“ და შოთა მესხიას სახელობის სახელმწიფო უნივერსიტეტში, საინფორმაციო შეხვედრები ჩატარდა სტუდენტებთან მათზე მორგებული სააგენტოს პროგრამებისა და სერვისების გაცნობის მიზნით. შეხვედრა კითხვა-პასუხის რეჟიმში წარიმართა. დაინტერესებული პირებმა გაიარეს კონსულტირება და დარეგისტრირდნენ შრომის ბაზრის მართვის საინფორმაციო სისტემაში.საინფორმაციო შეხვედრები ჩატარდა „თბილისის ადამიანით ვაჭრობის (ტრეფიკინგის) და ძალადობის მსხვერპლთა მომსახურების დაწესებულების“ ბენეფიციარებთან. იძულებით გადაადგილებული პირებისთვის განხორციელდა მხარდამჭერი პროექტი. პროექტის ფარგლებში, საქართველოს 4 ქალაქში - თბილისში, ქუთაისში, ზუგდიდსა და გორში, დევნილ მოქალაქეებს შესაძლებლობა ჰქონდათ გასცნობოდნენ სააგენტოს სერვისებსა და პროგრამებს.შედგა საინფორმაციო შეხვედრა სამცხე-ჯავახეთის სახელმწიფო უნივერსიტეტის სტუდენებთან. გაეროს ქალთა ორგანიზაციის მხარდაჭერით ჩატარდა საინფორმაციო შეხვედრა ზუგდიდში დევნილ და ძალადობის მსხვერპლ ქალებთან, დარიგდა საინფორმაციო მასალები დასაქმების ხელშეწყობის სახელმწიფო სააგენტოს სერვისებისა და პროგრამების შესახებ. | ადამიანური კაპიტალის პროგრამის მიზანი 3.1.1-ს და #3.2.-ის მეორე სამიზნე მაჩვენებლები შესრულებულია. | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;სსიპ - დასაქმების ხელშეწყობის სახელმწიფო სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნებიN1.1.1(განათლება);N1.1.2(განათლება);N2.1.1 (განათლება);N2.1.2 (განათლება); N2.1.6 (განათლება) | ადამიანური კაპიტალის პროგრამის (N1.1.1, N1.1.2) შესრულების მიზნით ხორციელდებოდა მრავალკომპონენტიანი პროექტი ,,ზოგადსაგანმანათლებლო სკოლების დაფინანსების ახალი მოდელი“, რომლის მიზანია ზოგადი განათლების სისტემის დაფინანსების ახალი, ეფექტიანი მოდელის შემუშავება. ცენტრი წარმართავდა კვლევებს ზოგადსაგანმანათლებლო სკოლების დაფინანსების არსებული მოდელის კომპლექსური შეფასებისთვის. დაფინანსების არსებული მოდელის მიმდინარე შეფასებას დაემატა ორი ახალი კომპონენტი: აქტივობაზე დაფუძნებული მეთოდოლოგიის (Activity-Based Time-Driven TDABC) გამოყენებით ხარჯების ანალიზი და სასკოლო ქსელები შეფასება; სასკოლო ქსელის კვლევა: გაანალიზდა სასკოლო ქსელის საშუალებით მცირეკონტიგენტიანი სკოლების წინაშე არსებული გამოწვევების გადაწყვეტის საერთაშორისო პრაქტიკების შესწავლა. მომზადდა შუალედური ანგარიში, რომლშიც განხილულია წინასწარი დასკვნები, განსაზღვრულია შემდგომი კვლევის ძირითადი საკითხები და სფეროები.ზოგადსაგანმანათლებლო სკოლების დაფინანსების არსებული მოდელის შეფასების ფარგლებში ჩატარდა კვლევა, რომელი სკოლების კომუნალური ხარჯების ანალიზს ისახავდა მიზნად. მომზადდა შესაბამისი ანგარიში მსოფლიო ბანკისთვის (School Utility Cost Analysis);დასრულდა კვლევა ,,დაფინანსების არსებული მოდელის გავლენა რესურსების ხელმისაწვდომობაზე“, სკოლაში რესურსების (ინფრასტრუქტურა, საკლასო რესურსები, რესურსები ექსტრაკურიკულარული/კლასგარეშე აქტივობებისთვის, ადამიანური რესურს) ხელმისაწვდომობის ანალიზის საფუძველზე იდენტიფიცირდა დაფინანასების არსებული მოდელის ძირითადი გამოწვევები. ადამიანური კაპიტალის პროგრამის (N2.1.1, 2.1.2, N2.1.6) შესრულების მიზნით, 2024 წლის დასაწყისში საქართველოს განათლების, მეცნიერებისა და ახალგაზრდობის სამინისტროსთან კოორდინაციით და საგანმანათლებლო რესურსცენტრების ჩართულობით შეირჩნენ ის სკოლები, რომელთაც ჰქონდათ მზაობა/სურვილი 2024 წელს ჩართულიყვნენ ავტორიზაციის პროცესში. 2024 წელს, ზოგადსაგანმანათლებლო დაწესებულებების ავტორიზაციის საბჭოს მიერ ავტორიზაცია მიენიჭა ჯამში 128 საჯარო სკოლას, რომელთაგან 104 სკოლა სამსაფეხურიანია.შიდა და გარე ხარისხის უზრუნველყოფის შესაძლებლობების გაძლიერების მიზნით, გაიმართა გაცნობითი შეხვედრები რესურსცენტრებისა და საჯარო სკოლების წარმომადგენლებთან. სასკოლო ქსელების კონცეფციის პილოტირების ეტაპზე ქსელში ჩართულია 100-ზე მეტი ავტორიზებული საჯარო სკოლა.შიდა ხარისხის უზრუნველყოფის შესაძლებლობების გაძლიერების მიზნით მიმდინარეობს აქტივობები 360°-იანი თვითშეფასების პლატფორმის პილოტირების მიზნით. ჩატარდა ხარისხის უზრუნველყოფის ტრენინგი ყველა იმ საჯარო სკოლებისთვის, ვინც 2023 წელს გაიარა ავტორიზაცია.განხორციელდა 2 025 ადრეული და სკოლამდელი დაწესებულებების თვითშეფასების ანალიზი (თვითშეფასება 2023 წელს განახორციელა 2 047-მა ადრეული და სკოლამდელმა დაწესებულებამ). თვითშეფასებების ანალიზის საფუძველზე მომზადდა და საქართველოს განათლების, მეცნიერებისა და ახალგაზრდობის მინისტრის 2024 წლის 19 აგვისტოს N 988588 ბრძანებით დამტკიცდა „ადრეული აღზრდისა და განათლების დაწესებულების ან/და სკოლამდელი აღზრდისა და განათლების დაწესებულების სახით მოქმედი იურიდიული პირების ავტორიზაციის გავლის განრიგისა და კერძო სამართლის იურიდიული პირის ფორმით დაფუძნებული ზოგადსაგანმანათლებლო დაწესებულების მიერ სკოლამდელი აღზრდისა და განათლების პროგრამის/სასკოლო მზაობის პროგრამის განხორციელების უფლების მოპოვების განრიგი“, მომზადდა დაწესებულებების მხარდაჭერის კონცეფცია. შეირჩა და გადამზადდა 10 მხარდაჭერის სპეციალისტი, რომლებმაც დაასრულეს სამუშაო შეხვედრები/ტრენინგები ავტორიზაციის I სტანდარტთან დაკავშირებით შეირჩა და გადამზადდა მხარდაჭერის ოთხი სპეციალისტი, რომელთაც დაასრულეს სამუშაო შეხვედრების/ტრენინგების ჩატარება დაწესებულებებთან, ავტორიზაციის III სტანდარტთან დაკავშირებით. II და IV სტანდარტებთან დაკავშირებით სამუშაო შეხვედრები/ტრენინგები ჩაუტარდათ იმ 240 ბაღის წარმომადგენლებს, რომლებიც მოხვდნენ 2025 წლის ავტორიზაციის განრიგში. აღნიშნულ დაწესებულებებს ასევე ჩაუტარდათ კონსულტაციები ავტორიზაციის განაცხადის შევსებასთან დაკავშირებით.მომზადდა „დაწესებულების ხარისხის უზრუნველყოფის შიდა მექანიზმების ასამოქმედებლად მეთოდოლოგიური პაკეტის მომზადების კონცეფცია“, რომლის საფუძველზეც მომზადდა შვიდი მეთოდოლოგიური დოკუმენტი (სანიტარია-ჰიგიენის უზრუნველყოფის მექანიზმი, ბავშვზე ძალადობის ეჭვის შემთხვევაში მოქმედებისთვის მეთოდოლოგიური დოკუმენტი, კურიკულუმის შერჩევის/შექმნის, გაზიარების, შეფასებისა და განვითარების მეთოდოლოგიური დოკუმენტი; ბავშვების ჩარიცხვა-ამორიცხვის მეთოდოლოგია; პროცესების და მათი აღმწერების მეთოდოლოგია; პერსონალის მართვის მეთოდოლოგია; სასწავლო პროცესების მარეგულირებელი მეთოდოლოგია) და 11 რეგულაცია. 6 დაწესებულებაში ჩატარდა სიმულაციური ავტორიზაციის პროცესი. ავტორიზაციის პროცესში ჩართულ პირებს (ბაღების გაერთიანებები, მუნიციპალიტეტები, რესურსცენტრის წარმომადგენლები, ექსპერტები, ავტორიზაციის საბჭო) ჩაუტარდათ ტრენინგები და საინფორმაციო შეხვედრები; | ადამიანური კაპიტალის პროგრამის მიზანი 2.1.1 შესრულებულიამიმდინარეობს მუშაობა მიზანი 1.1.1; 1.1.2; 2.1.2; 2.1.6 შესრულების მიზნით; | სსიპ - განათლების ხარისხის განვითარების ეროვნული ცენტრი;საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01)საჯარო სკოლების კომპიუტერული ტექნიკით და საბუნებისმეტყველო ლაბორატორიებით აღჭურვა (32 02 14 03) | ადამიანური კაპიტალის მიზანი N2.1.3 (განათლება);ადამიანური კაპიტალის მიზნები N4.1 (განათლება); | გამოცდების ეროვნული ცენტრმა განახორციელა სოფლისა და ქალაქის სკოლების კურსდამთავრებულების მიერ ეროვნულ გამოცდებზე მიღებული შედეგების ანალიზი (არსებული სხვაობის გაზომვა).

|  |  |  |  |  |
| --- | --- | --- | --- | --- |
| **საგანი** | **2021** | **2022** | **2023** | **2024** |
| მათემატიკა | 0.3605 | 0.3095 | 0.2821 | 0.2671 |
| ინგლისური | 0.4525 | 0.4501 | 0.4392 | 0.4537 |
| ქიმია | 0.2507 | 0.2664 | 0.168 | 0.1737 |
| ბიოლოგია | 0.2806 | 0.2753 | 0.1682 | 0.2314 |
| **საშუალო** | **0.336** | **0.325** | **0.264** | **0.281** |

განათლების, მეცნიერებისა და ახალგაზრდობის სამინისტრომ შეიმუშავა ინსტრუმენტი, რომელიც ხელს შეუწყობს სოფლად სკოლებს რემედიაციული პროგრამების განხორციელებაში. მოსწავლეების ინდივიდუალურ საჭიროებებზე მორგებული პროგრამები სკოლებს დაეხმარება სასწავლო პროცესში გამოვლენილი პრობლემების, მათ შორის, მოსწავლეთა აკადემიური ჩამორჩენის აღმოფხვრაში. სკოლამდელი და ზოგადი განათლების განვითარების დეპარტამენტის მიერ საგანმანათლებლო რესურსცენტრებს ჩაუტარდათ ტრენინგი მათ სამოქმედო ტერიტორიაზე არსებული სკოლებისთვის ციფრული თვითშეფასების განხორციელებისა და ციფრული სამოქმედო გეგმის შემუშავების მიმართულებით კონსულტირების გაწევის თემაზე.ადამიანური კაპიტალის პროგრამის (N2.1.1; N2.1.2; N4.1 შესრულების მიზნით, გაფორმებული ხელშეკრულების ფარგლებში, რომელიც ითვალისწინებს 816 ერთეული A4 ფორმატის მრავალფუნქციური შავ-თეთრი ლაზერული პრინტერისა და კარტრიჯის შესყიდვას, საანგარიშო პერიოდში 381 საჯარო სკოლისათვის გადაცემულია 723 პრინტერი და ამავე რაოდენობის კარტრიჯი (საანგარიშო პერიოდში მიმართული იქნა - 1.1 მლნ ლარი);2023-2024 წლებში გაფორმებული ხელშეკრულებების ფარგლებში, რომელიც ითვალისწინებს 29 356 ერთეული პორტაბელური კომპიუტერის შესყიდვას, 759 საჯარო სკოლისთვის სულ გადაცემულია - 29 192 ერთეული პორტაბელური კომპიუტერი (2023 წელს მიმართული იქნა - 13.7 მლნ ლარი, ხოლო 2024 წელს - 30.9 მლნ ლარი);1 899 ერთეული პროექტორის შესყიდვის მიზნით გაფორმებული ხელშეკრულების ფარგლებში 388 საჯარო სკოლისთვის და რესურსცენტრებისთვის გადაცემულია 1 851 ერთეული პროექტორი (საანგარიშო პერიოდში მიმართული იქნა - 1.5 მლნ ლარი). | გრძელდება მუშაობა ადამიანური კაპიტალის პროგრამის 2.1.3 მიზნის მისაღწევადგრძელდება მუშაობა ადამიანური კაპიტალის პროგრამის 4.1 მიზნის მისაღწევად | განათლებისა და მეცნიერების სამინისტროსსიპ - შეფასებისა და გამოცდების ეროვნული ცენტრისსიპ - განათლების მართვის საინფორმაციო სისტემასსიპ - საგანმანათლებლო და სამეცნიერო ინფრასტრუქტურის განვითარების სააგენტო; |

**ცხრილი N2 - ადამიანური კაპიტალის მიზნების ბიუჯეტის შესრულების მონაცემები /ათასი ლარი/**

| **პროგრამული კოდი** | **დასახელება** | **2024 წლის 12 თვის დაზუსტებული გეგმა** | **2024 წლის 12 თვის ფაქტობრივი ხარჯი**  | **ადამიანური კაპიტალის პროგრამის 2024 წლის 12 თვის ფაქტობრივი ხარჯი**  | **ადამიანური კაპიტალის პროგრამის კუმულატიური ფაქტობრივი ხარჯი (17.06.2022 - 31.12.2024)** | **მითითება DLR-ზე** |
| --- | --- | --- | --- | --- | --- | --- |
| 32 01 03 | განათლების ხარისხის განვითარება და მართვა | 5,024.0 | 5,328.3 | 1,454.6 | 3,285.4 | 2.1.1; 2.1.2; 2.1.6 |
| [32 01 08](https://docs.google.com/spreadsheets/d/1cuJ2G6Up2WWiXBZOPCKziy4AYIxpZ1oMqeD2V92Y8xU/edit#gid=1332157422) | საგანმანათლებლო კვლევების ეროვნული ცენტრი | 2,084.4 | 2,084.1 | 46.0 | 46.0 | N1.1.1, N1.1.2 |
| 32 02 14 03 | საჯარო სკოლების კომპიუტერული ტექნიკით და საბუნებისმეტყველო ლაბორატორიებით აღჭურვა | 33,763.2 | 33,763.1 | 33,590.7 | 49,160.5 | N4.1; 2.1.1; 2.1.2 |
| 27 01 01 | ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა | 14,408.3 | 14,514.2 | 362.5 | 818.2 |  1.2.1; 1.2.2; 1.3; 1.4; 2.2; 2.3; 4.2 |
| 27 01 02 | სამედიცინო საქმიანობის რეგულირების პროგრამა | 7,448.2 | 7,293.5 | - | 0.4 | 1.3; 1.4 |
| 27 01 04 01 | სსიპ - სოციალური მომსახურების სააგენტო (აპარატი) | 24,600.0 | 24,596.9 | 0.9 | 0.9 | 1.5.1 |
| 27 01 08 | დასაქმების ხელშეწყობის მომსახურებათა მართვა | 908.5 | 904.1 | 109.8 | 209.8 | 3.1.1;3.1.2;3.2 |
| 27 01 09 | ჯანმრთელობის დაცვის პროგრამების მართვა | 3,043.7 | 3,033.9 | 190.6 | 1,289.0 |  1.2.1; 1.2.2; 1.3 |
| 27 01 10 | ინფორმაციული ტექნოლოგიების სისტემების განვითარება და მართვა | 13,069.6 | 10,551.5 | 1,105.9 | 1,892.7 |  1.2.1; 1.2.2; 1.4; 3.3.1; 4.2  |
| 27 02 02 | მოსახლეობის მიზნობრივი ჯგუფების სოციალური დახმარება | 1,516,977.0 | 1,517,015.1 | - | 198.4 | 1.5.1 |
| 27 03 01 | მოსახლეობის საყოველთაო ჯანმრთელობის დაცვა | 1,346,454.5 | 1,346,451.9 | 970,501.0 | 1,582,528.3 |  1.2.1; 1.2.2 ; 2.3 |
| 27 03 03 06 | იშვიათი დაავადებების მქონე და მუდმივ ჩანაცვლებით მკურნალობას დაქვემდებარებულ პაციენტთა მკურნალობა  | 42,742.4 | 42,742.3 | 9,352.5 | 9,998.4 | 1.3 |
| 27 03 03 07 | პირველადი და გადაუდებელი სამედიცინო დახმარების უზრუნველყოფა | 219,701.1 | 219,022.0 | 79.5 | 196.3 | 4.3 |
| 27 03 03 10 | ახალი კორონავირუსული დაავადების- COVID 19-ის მართვა | 1,321.2 | 1,403.4 | - | 69.7 | 1.3; 1.4 |
| 27 04 01 | სამედიცინო დაწესებულებათა რეაბილიტაცია და აღჭურვა  | 21,337.4 | 19,739.7 | 43.2 | 43.2 | 1.3 |
| 27 05 01 | დასაქმების ხელშეწყობის მომსახურებათა განვითარება | 966.6 | 962.7 | 704.2 | 1,328.1 | 3.1.1;3.1.2;3.2 |
| 27 05 03 | სამუშაოს მაძიებელთა პროფესიული კვალიფიკაციის ამაღლება | 3,746.9 | 3,742.9 | 3,669.4 | 8,272.5 | 3.1.1;3.2 |
| 27 05 04 01 | საზოგადოებრივ სამუშაოებზე დასაქმების ხელშეწყობის მართვა | 4,458.0 | 4,345.7 | 1,506.0 | 2,766.4 | 3.1.1;3.1.2;3.2 |

***შენიშვნა:*** *დანართი მომზადებულია საქართველოს განათლების, მეცნიერებისა და ახალგაზრდობის სამინისტროს და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მიერ წარმოდგენილი ინფორმაციის საფუძველზე*